CELEX: 62012CN0086
Language: hu
Date: 2012-02-20 00:00:00
Title: C-86/12. sz. ügy: Cour administrative (Luxemburg) által 2012. február 20-án benyújtott előzetes döntéshozatal iránti kérelem — Adzo Domenyo Alopka, Jarel Mondoulou, Eja Mondoulou kontra Ministre du Travail, de l'Emploi et de l'Immigration

12.5.2012   
            
            
               HU
            
            
               Az Európai Unió Hivatalos Lapja
            
            
               C 138/3
            
         Cour administrative (Luxemburg) által 2012. február 20-án benyújtott előzetes döntéshozatal iránti kérelem — Adzo Domenyo Alopka, Jarel Mondoulou, Eja Mondoulou kontra Ministre du Travail, de l'Emploi et de l'Immigration
   (C-86/12. sz. ügy)
   2012/C 138/04
   Az eljárás nyelve: francia
   
      A kérdést előterjesztő bíróság
   
   Cour administrative
   
      Az alapeljárás felei
   
   
      Felperesek: Adzo Domenyo Alopka, Jarel Mondoulou és Eja Mondoulou
   
      Alperes: Ministre du Travail, de l'Emploi et del l'Immigration
   
      Az előzetes döntéshozatalra előterjesztett kérdések
   
   Úgy kell-e értelmezni az EUMSZ 20. cikket — adott esetben az Alapjogi Charta 20., 21., 24., 33. és 34. cikkével együtt, azok közül egyet vagy többet külön vagy összefüggéseiben értelmezve —, hogy az kizárja, hogy valamely tagállam egyrészt megtagadja a kiskorú uniós polgár gyermekeit egyedül eltartó harmadik országbeli állampolgártól a gyermekek lakóhelye szerinti tagállamban való tartózkodás jogát, ahol a gyermekek születésük óta vele élnek, anélkül, hogy annak állampolgárai lennének, másrészt pedig, hogy megtagadja a harmadik ország említett állampolgárától a tartózkodási engedélyt, illetve a későbbiekben a munkavállalási engedélyt?
   Az ilyen határozatokat olyan jellegűnek kell-e tekintetni, mint amelyek megfosztják az említett gyermekeket a lakóhelyük szerinti országban, amelyben születésük óta éltek, az uniós polgár jogállásához kapcsolódó jogok lényeges részének hatékony gyakorlásától, az adott körülmények között is, amelyek szerint másik egyenes ági felmenőjük, akivel soha nem volt közös családi életük, az Unió valamely másik tagállamában tartózkodik, amelynek állampolgára?